U-I-187/08
Natisni
Opravilna št.:
U-I-187/08
Datum odločitve:
12. 2. 2009
ECLI:
ECLI:SI:USRS:2009:U.I.187.08
Akt:
Zakon o izvršbi in zavarovanju (Uradni list RS, št. 3/07 – ur. p. b.) (ZIZ), 49., 51., 52., 59. in 82. čl.
Izrek:
Pobuda za začetek postopka za oceno ustavnosti 49., 51., 52., 59. in 82. člena Zakona o izvršbi in zavarovanju (Uradni list RS, št. 3/07 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Irena Povalej, Ljubljana
Datum vloge:
4. 7. 2008
Vrsta odločitve:
sklep
Vrsta rešitve:
zavrženje
Dokument:
US28574
Dokument v PDF obliki:
U-I-187-08.pdf
77 KB
Prenesite datoteko
U-I-187/08-6
12. 2. 2009
SKLEP
Ustavno sodišče je v postopku za preizkus pobude Irene Povalej, Ljubljana, na seji 12. februarja 2009
sklenilo:
Pobuda za začetek postopka za oceno ustavnosti 49., 51., 52., 59. in 82. člena Zakona o izvršbi in zavarovanju (Uradni list RS, št. 3/07 – ur. p. b.) se zavrže.
Obrazložitev
1. Pobudnica izpodbija več določb Zakona o izvršbi in zavarovanju (v nadaljevanju ZIZ), in sicer 49. člen, ki določa ravnanje izvršitelja pri opravljanju izvršbe, 51. člen, ki omogoča navzočnost in pomoč policije pri opravi posameznih izvršilnih dejanj, 52. člen, ki določa način odprave nepravilnosti pri opravljanju izvršbe, 59. člen, ki ureja možnost sprožitve pravde ali drugega postopka za nedopustnost izvršbe, ter 82. člen, ki ureja obvestilo o rubežu. Pobudnica zatrjuje, da je ob deložaciji utrpela nenadomestljivo škodo – izgubila je stalno bivališče, družino, finančno in socialno varnost. Opozarja na nepravilno vročanje obvestil o deložaciji. Zatrjuje, da je sprožila pravdo za nedopustnost izvršbe.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora morebitna ugoditev predlogu privesti do izboljšanja pobudnikovega pravnega položaja.
3. Pobudničin pravni interes za oceno ustavnosti izpodbijanih določb ZIZ je temeljil na vloženi ustavni pritožbi, ki jo je Ustavno sodišče s sklepom senata št. Up-1977/08 z dne 27. 11. 2008 zavrglo. Glede na to morebitna razveljavitev izpodbijanih zakonskih določb v pobudničini zadevi ne bi več mogla učinkovati. To pomeni, da pobudnica ne izkazuje pravnega interesa za presojo ustavnosti izpodbijanih zakonskih določb. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje drugega odstavka 46. člena Poslovnika Ustavnega sodišča (Uradni list RS, št. 86/07) v sestavi: podpredsednik dr. Ciril Ribičič ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik